السلام عليكم صدمة ممكن تسبب آآ انتكاسة عند اي حد وهي ان هو في زمنا كل اللي التزم اكيد التزم على وضع المسلمين السيء ضعاف شديد دائم كلنا اتولدنا ولغاية دلوقتي عايشين فيه
ما شفناش تمكين للمسلمين. ما شفناش يعني قوة للمسلمين وانما الغرب هو القوي هو المتقدم. الموضوع ده ممكن يهز ناس كتير بيسبب لهم ازمة ممكن تسبب لهم بعد عن المنهج حتى اهل البدع. ممكن يكونوا متقدمين علينا زي الشيعة وغيرهم
الموضوع ده ممكن يسبب ازمة عند اي حد تسبب له اضطراب او عدم سقة في المنهج اللي عليه ممكن يكون السبب اضيق من كده. ممكن يكون انت بعد ما التزمت
اصابك فقر ما او ابتلاءات ما. وفي نفس الوقت شايف زميلك او جارك اللي مش ملتزم اصلا اللي بعيد جدا عن ربنا. الدنيا معه جميلة خالص. ما يحصلوش حاجة. غني
مستريح مبسوط وانا اللي بتعبان ومتكدر المشكلة ديت مشكلة صعبة وازمة ممكن فعلا تسبب صدمة لواحد. لكن خليني قبل ما ارد لك اقول لك صدمات اصعب من كده الصحابة رضي الله عنهم وهم احب الناس الى الله سبحانه وتعالى بعد الانبياء
ربنا سبحانه وتعالى ازن ان البعض منهم يقتل سمية رضي الله عنها وارضاها ام عمار ابن ياسر ربنا ازن ان ابو جهل يقتلها بحربة في فرجها وقتل ياسر ابو عمار. ربنا ازن ان اصحاب الاخدود يحرقوا في الاخاديد. وان الملك الفاجر الكافر يلقيهم
يحرقوا في الاخاديد على مرأى ومسمع من الله سبحانه وتعالى ليه انا بقول لك كده عشان ااكد لك ان القضية مش زي ما انت فاهمها مش معنى انك انت التزمت ان الدنيا لازم تيجي لك. ممكن تجي لك وممكن ما تجيلكش. ليه
ان ربنا قدر ان الدنيا دي دار بلاء واختبار وليست هي في زاتها مكافأة او معيار للرضا والغضب يعني مش معنى ان ربنا ادى حد دنيا ان هو راضي عنه. ومش معنى كأنه غضبان عليه
مش معنى ان ربنا ادى حد دنيا انه بيحبه وبيكافئه النبي عليه الصلاة والسلام قال ان الله يعطي الدنيا لمن يحب ولمن لا يحب ولا يعطي الاخرة الا لمن يحب
عايزك تسمع الاية دي كانك اول مرة تسمعها. وهي بتصحح لك المفاهيم وبتقول لك الموازين الصحيحة عشان ما تقعش في الاضطراب ده تاني قال الله تعالى اعلموا اعلموا انما الحياة الدنيا لعب ولهو وزينة وتفاخر بينكم وتكاثر في
الاموال والاولاد كمثل غيث اعجب الكفار نباته ثم يهيج فتراه مصفرا ثم يكون حطاما. طب ايه المهم؟ وفي الاخرة عزاب شديد ومغفرة من الله ورضوان. وما الحياة الدنيا الا مات
الغرور علشان كده الاية اللي بعديها سابقوا الى مغفرة من ربكم وجنة عرضها السماء عرضها كعرض السماء والارض اعدت للذين امنوا بالله ورسله. الحاجات دي بتصحح لك المفاهيم. ربنا بيقول ان لولا ان الناس كلها كانت هتكفر كان ربنا خلى الدنيا الكفار بس. ولولا ان يكون الناس
امة واحدة يعني كلهم كفار لجعلنا لمن يكفر بالرحمن لبيوتهم سقفا من فضة ومعارج عليها يظهرون ولبيوتهم ابوابا وسررا عليها وزخرفا وان كل زلك لما متاع الحياة الدنيا والاخرة عند ربك للمتقين. عشان كده لما الدنيا كانت هينة على الله اعطاها للكافر
والله ثم والله لو كانت الدنيا تساوي عند الله جناح بعوضة ما سقى منها كافر شربة ماء عشان كده وتلك الايام نداولها بين الناس. شوية تبقى مع المؤمنين شوية تبقى مع الكافرين. عشان كده باقول لك ان هي مش هتبقى دايما مع الكافرين. لأ هترجع للمؤمنين في يوم من الايام. ما هي كانت معنا
قبل كده هل معنى كده ان آآ يعني المسألة ما لهاش علاقة زي ما قلنا بالرضا والغضب؟ ما احنا برضو مسلمين. لكن الدنيا دلوقتي ما بقتش معنا. مش باقول كده ان انت تسيب الدنيا
لأ طبعا انا بقول ان احنا نسعى فيها ونجتهد فيها. لكن اللي ربنا يقدره علينا فيها من غنى او فقر من يعني يعني عز وتمكين او استضعاف. نرضى به ونسلم ونحاول ان احنا نغيره. لكن ما نربطش كده بصحة المنهج
اه ربنا وعد المؤمنين ان هم ينتصروا. لكن لازم تفرق بين حاجتين مهمين. النصر الشخصي والنصر على المستوى العام. ودي هتحل لك المشكلة. ربنا قال انا لننصر رسلنا الذين امنوا. يبقى ربنا وعد كل المؤمنين ينصرهم
النصر الشخصي ايه النصر الشخصي؟ النصر الشخصي هو ان هو ينصرك يعني يسبتك يعني كل محاولات الكافرين العلمانيين ان هم يصدوك عن المنهج ما بتنجحش تفضل زي مؤمن قال ياسين تموت يوم ما تموت على المنهج. تفضل زي اصحاب الاخدود. تموت يوم ما تموت على المنهج. وده اكتر حاجة تغيظ الكافرين. وده النص اللي ربنا وعد به المؤمنين كلهم
كل واحد على حدة. اما النصر العام اللي هو بقى التمكين فربنا وعد به بشرط ان ان المؤمنين يبقوا كثرة وان الفساد يقل. قال ام سلمة للنبي عليه الصلاة والسلام انهلك وفينا الصالحون؟ قال نعم ازا كثر الخبث. يبقى لازم الخبث يقل والصلاح يزيد. ساعتها يحصل التمكين العام
المسلمين. اما ازا كان الفساد هو الاعم يبقى مش هيحصل التمكين العام. لكن كل مؤمن موجود في ظل الاستضعاف ده ربنا وعده انه ينصره شخصيا بسباته بتسبيته بموته على المنهج السليم بعدم جدوى ما يحصل ضده من محاولات ومن مكائد من الكافرين فلازم
افرح لو ربنا سبتك على الالتزام سبت نفسك على الالتزام اكتر لان ده اللي بيسبت لك ان ربنا نصرك وبيسبت لك انك انت من المؤمنين وتسعى في وتسأل الله ان يبلغك هزا الايه؟ التمكين. ربنا يسبتنا واياكم. سلام عليكم